Koördinate 51°55′N 4°30′O﻿ / ﻿51.917°N 4.500°O﻿ / 51.917; 4.500
- Totaal 319,35 vk km
- Totaal (1 Okt. 2010) 607 460
- Bevolkingsdigtheid 2 943/vk km
Burgemeester (party) Ahmed Aboutaleb (PvdA)
Amptelike webwerf rotterdam.nl
Wikimedia Commons Rotterdam
Rotterdam is 'n groot Nederlandse hawestad en die op een na grootste stad van Nederland. Rotterdam maak deel uit van die Randstadgebied en is in Zuid-Holland aan die Nieuwe Maas geleë, wat 'n tak van die Maas in die Ryn-Maas-delta is. Die Maasstad is ontstaan op dié rivier se noordelike oewer, maar het hom sedert ongeveer 1900 ook uitgebrei op die suidelike oewer, wat op die eiland IJsselmonde geleë is.
Met ongeveer 640 000 inwoners (2017) is Rotterdam die tweede grootste stad (naas Amsterdam) in Nederland.
Die Rotterdamse hawe, wat oor 'n afstand van veertig kilometer strek en 'n oppervlakte van 10 500 hektaar het, is een van die grootstes ter wêreld en verreweg die grootste in Europa. In 2006 het dit 378,4 miljoen ton se goedere gehanteer (2009: 385 miljoen ton) en was sodoende die derde belangrikste hawe na Sjanghai (China) (537 miljoen ton) en Singapoer (448,5 miljoen ton). Die naas-grootste Europese hawens was in daardie jaar Antwerpen, België (167,4 miljoen ton) en Hamburg, Duitsland (135,3 miljoen ton). Die hawe en hawe-gebaseerde ondernemings dra sowat sewe persent tot die Nederlandse bruto geografiese produk by en bied sowat 320 000 werksgeleenthede, waarvan 60 000 in die hawe self.
Afrikaanderwijk, 'n ou arbeiderswyk in die Rotterdamse kwartier Feijenoord.
Erasmus Universiteit Rotterdam, 'n openbare universiteit
Wikimedia Commons bevat media in verband met Rotterdam.
Ontsluit van "https://af.wikipedia.org/w/index.php?title=Rotterdam&oldid=1887369"
Last edited on 16 Januarie 2019, at 11:49